На основу Програма мера подршке за спровођење пољопривредне политике и политике руралног развоја за подручје територије општине Аранђеловац за 2020.годину од 22.05.2020 бр 06-295/2020-01-2 , општинско Веће општине Аранђеловац расписује

**К О Н К У Р С**

ЗА МЕРЕ ПОДРШКЕ-РЕГРЕС ЗА РЕПРОДУКТИВНИ МАТЕРИЈАЛ

(ВЕШТАЧКО ОСЕМЕЊАВАЊЕ)

Средства Конкурса су планирана за развој пољопривреде и то за побољшање расног састава грла. Средства ће се додељивати у виду регреса за репродуктивни материјал-вештачко осемењавање у износу до 100% од укупне цене вештачког осемењавања и синхронизације еструса за овце и козе, а за јунице и краве до 60% од укупне цене вештачког осемењавања, а не више од 1.200,00динара по грлу. Једно газдинство може остварити подстицај за најмање 10, а највише 20 коза или оваца, док за јунице и краве није ограничен број.

Средства предвиђена Конкурсом су намењена за пољопривредне произвођаче који испуњавају следеће услове:

* Поседују регистровано и активно пољопривредно газдинство (активан статус у складу са правилником ,,Сл. Гласник РС,, бр. 17/13) на територији општине Аранђеловац
* Немају дуговања према општини Аранђеловац по основу пореза на имовину.

Пољопривредни произвођачи који конкуришу потребно је да доставе следећу документацију:

* Попуњен и потписан Захтев за доделу средстава за мере подршке-репродуктивни материјал(вештачко осемењавање)
* Копију евендиционог листа (пасош) и потврду о вештачком осемењавању за свако грло јуница и крава за које се конкурише
* Фотокопију обрасца овлашћене ветеринарске станице о спроведеном програму мера здравствене заштите животиња за 2019.годину. (Обавезно за овце и козе)
* Извод из газдинства образац бр. 1.
* Извод из газдинства образац бр. 4.
* Копију личне карте подносиоца захтева

Пољопривредна газдинства која користе регрес за репродуктивни материјал-вештачко осемењавање не смеју да отуђе женско потомство добијено вештачким осемењавањем минимум две године од добијања средстава регреса за репродуктивни материјал. Пољопривредна газдинства су дужна да сво женско потомство добијено вештачким осемењавањем пријаве матичној служби у законском року. Укулико регистровано пољопривредно газдинство не испоштује део конкурса који се односи на дужину останка грла добијених вештачким осемењавањем, општинска управа општине Аранђеловац ће на основу потписане изјаве подносиоца захтева поступити у складу са законом.

Захтев се преузима на писарници општинске управе Аранђеловац, Венац слободе бр.10 или у Одељењу за привреду и друштвене делатности, Венац слободе бр.10, Стара зграда општине, први спрат, лево крило, соба број 2.

Попуњен и потписан Захтев са потребном документацијом предају се на писарници општине Аранђеловац у

затвореној коверти на којој мора да пише, На предњој страни:

Општинска управа Аранђеловац, ул. Венац Слободе бр. 10

МЕРЕ ПОДРШКЕ-РЕГРЕС ЗА РЕПРОДУКТИВНИ МАТЕРИЈАЛ

(ВЕШТАЧКО ОСЕМЕЊАВАЊЕ)

На задњој страни:

Име, презиме и адреса подносиоца пријаве

Одлуке о испуњености услова за мере подршке за новонабављена уматичена говеда, и јунице из сопственог запата доноси комисија за развој пољопривреде у 2020.години формирана од стране општинског Већа.

За одобрене захтеве средства ће се директно преносити на наменски рачун пољопривредног произвоћача (газдинства) по спроведеном поступку утврђивања испуњености услова за остваривање права и доношења Одлуке

Комисије. Извештај о расподели средстава за развој пољопривреде у 2020.години биће јавно објављен након завршетка Конкурса. Неблаговремене, непотпуне и пријаве послате на други начин (нпр. факсом или е-mailom) или достављене на друге адресе, неће се разматрати. Конкурс је отворен од 29.06. 2020. године и траје до 31. 07 2020. године. Конкурс се објављује на званичној интернет страници општине Аранђеловац www.arandjelovac.rs, огласној табли и локалним медијима.

У случају да су средства не наменски коришћена или је документација лажно приказана у захтеву корисник мера подршке губи право на мере подршке у наредних 5 година.

Општинско Веће општине Аранђеловац